Մումիյ Տրոլլ

«Մումի Տրոլլ» (ռուս.՝ Мумий Тролль), ռուսական ռոք խումբ է։


== Պատմություն ==
Հիմնվել է 1983 թվականի հոկտեմբերի 16-ին Վլադիվոստոկում՝ Իլյա Լագուտենկոյի կողմից։ Խումբը անդամակցում է Վլադիվոստոկի ռոք-ակումբին, իսկ առաջին ելույթը կայացել է «Քաղաքական երգի փառատոն»-ում։ 1983 թվականին խումբը ձայնագրում է իրենց առաջին «Новая луна апреля» (Ապրիլի նոր լուսին) դեմո-ալբոմը, որից նույնանուն երգը մեծ համբավ էր վայելում քաղաքի դիսկոտեկներում։ 1987-1989 թվականներին խումբը կանգնեցրեց իր գործունեությունը Իլյա Լագուտենկոին Սովետական բանակում ծառայելու պատճառով։ 1990 թ.-ին ստեղծվեց «Դեկադա» ստուդիան, որտեղ խումբը ձայնագրում է «Делай Ю-Ю» ալբոմը։
1991-1996 թթ.-ին խումբը ցրված էր, քանի որ Իլյա Լագուտենկոն որպես կոմերցիոն խորհրդատու աշխատում էր Չինաստանում և Լոնդոնում, բայց 1996-ի մայիսին որոշում է վերսկսել երաժշտական կարիերան, և հավաքելով խումբը սկսում է աշխատել «Морская» (Մորսկայա) ալբոմի ձայնագրությամբ։ Ալբոմը թողարկվեց 1997 թ. -ին Մոսկվայի «Rec Records» լեյբլից, և լայն ճանաչում բերեց խմբին։ Դրան հաջորդեց «Икра» (Իկռա) ալբոմը, որը կրկնեց նախորդ ալբոմի կոմերցիոն հաջողությունը։ Ալբոմը, թողարկումից 12 տարի անց, «Աֆիշա» ամսագրի կողմից հայտարարվեց որպես «Տասնամյակի ամենաազդեցիկ ալբոմ»։ 1998 թ. MTV Ռուսական հեռուստաալիքի բացումն էր, որի եթերը սկսվեց խմբի «Владивосток-2000» տեսահոլովակով։
2001 թվականին Մումի Տրոլլ խումբը Lady Alpine Blue երգով ներկայացնում է Ռուսաստանը Եվրատեսիլ երգի մրցույթ, զբաղեցնելով 12-րդ տեղը։
2004 թվականին ռուսական ազդեցիկ «Կոմսոմոլսկայա Պրավդա» օրաթերթի «Ռուսաստանի բոլոր ժամանակների ամենաազդեցիկ խումբը» ցանկում խումբը զբաղեցրել է 10-րդ տեղը։
2007 թվականին կայացած «MTV Russia Music Awards» չորրորդ մրցանակաբաշխության ժամանակ Մումի Տրոլլ խմբին հանձնեցին հատուկ «MTV Legend» մրցանակը։ Այս մրցանակը տրվում է այն կատարողներին, որոնց ստեղծագործությունները որոշիչ դեր են կատարել Ռուսաստանի երաժշտության զարգացմանը։
Խմբի թվով ութերորդ «8» (Ութ) ալբոմը թողարկվեց 2008 թ. օգոստոսի 8-ին (08.08.08) «Սոյուզ» ստուդիայի կողմից։
2008 թվականին Մումի Տրոլլ խումբը հիմնում է IKRA.ru սոցիալական ցանցը։
2010 թվականին թողարկվում է «Редкие земли» ալբոմը, որից հետո խումբը համերգներ է ունենում Հյուսիսային Ամերիկայի և ԱՊՀ երկրներում։
2012 թ. ապրիլին խումբը ձայնագրում է իր առաջին անգլերեն լեզվով ալբոմը, որը ստացավ «Vladivostok» վերնագիրը։
2012-2013 թվականներին խումբը նախատեսում է մեկնել շուրջերկրյա նավարկության «Սերով» նավով, որտեղ համերգներով ելույթ են ունենալու, ձայնագրելու են հերփական ալբոմը և աշխատեն որպես նավաստիներ։


== Խմբի անդամները ==
Իլյա Լագուտենկո - վոկալ, կիթառ, տեքստեր, երաժշտություն, ստեղնայինԾնվել է 1968 թ. հոկտեմբերի 16-ին Մոսկվայում։ Շուտով նրա ընտանիքը տեղափոխվում է Վլադիվոստոկ։ Սովորել է № 9 չիներենի խորացված թեքումով դպրոցում։ Երգել մանկական երգչախմբում։ 1992 թ. ավարտել է Հեռավոր Արևելքի պետական համալսարանի «Արևմտագիտություն և Աֆրիկանիստիկա» բաժինը։ Աշխատել է Չինաստանում և Մեծ Բրիտանիայում կոմերցիոն ֆիրմաներում որպես կոնսուլտանտ։ 1983 թվականին հիմնել է «Մումի Տրոլլ» ռոք-խումբը։Եվգենի Զվիդյոննի - բաս-կիթառԾնվել է 1968 թ. դեկտեմբերի 11-ին Վլադիվոստոկում։ Բաս կիթառի վրա սկսել է նվագել դպրոցական «Ազբուկա» ռոք-խմբում։ Ավարտել է Վլադիվոստոկի Պոլիտեխնիկական ինստիտուտը։ Որոշ ժամանակ աշխատել է համակարգչային գրաֆիկայի նկարիչ։ 1985 թվականից նվագել է «Տրետյա ստրաժա» և «Տումաննի ստոն» ռոք-խմբերում։ 1990 թ. մասնակցել է Մումի Տրոլլի «Делай ЮЮ» ալբոմի ձայնագրման աշխատանքներին։ 1996 թվականին Մումի Տրոլլ խմբի կողմից խմբին միանալու առաջարկ է ստացել։Օլեգ Պունգին - հարվածային գործիքներԾնվել է 1968 թ. նոյեմբերի 16-ին Վլադիվոստոկում։ Առաջինից մինչև տասներորդ դասարաններում նվագել է «Երջանիկ մանկություն» մանկական համույթում։ Դպրոցն ավարտելուց հետո աշխատել է Խաղաղօվկիանոսյան նավատորմի երգի և պարի համույթում։ 1990-ականների սկզբին աշխատել է ռադիոյում։ 1997 թվականի ամառվանից Մումի Տրոլլ խմբի անդամ է։


== Նախկին անդամներ ==
Յուրի Ցալեռ - կիթառ, ստեղնային, սաքսոֆոնԾնվել է 1973 թ. մայիսի 22-ին Սվերդլովսկի մարզի Պերվոուռալսկ քաղաքում։ Սովորել է Պ. Չայկովսկու անվան երաժշտական ուսումնարանում, դաշնամուրի բաժնում։ 1997 թ. աշնանը դարձել է Մումի Տրոլլ խմբի անդամ։ Հեռացել է խմբից 2013 թվականին։


== Սկավառակագրություն ==


=== Դեմո-ալբոմներ ===
1983	- Новая луна апреля
1985	- Новая луна апреля
1990	- Делай Ю Ю


=== Պաշտոնական ալբոմներ ===


=== Համերգային ալբոմներ ===
2001	Необыкновенный концерт в Гостином Дворе, 25.11.2000
2002	Ртуть Алоэ XXI


=== Սինգլներ ===
1998	С Новым Годом, Крошка!
1999	Невеста?
1999	Карнавала.Нет
2000	Без Обмана
2000	Моя певица
2001	Lady Alpine Blue
2002	Lucky Bride?
2002	Это по любви
2003	Доброе утро, планета!
2004	Иди, я буду
2008	Контрабанды
2012	Hey Tovarish
2013	Четвёртый троллейбус
2013	Акулы или Паука
2013	SOS матросу
2014	Кажется


== Գրքեր ==
«Мумий Тролль. Правда о мумиях и троллях.» (1998)  - Александр Кушнир
«Мумий Тролль. Live Long. Die Rich.» (2008)  - Илья Стогoff
«Книга Странствий: Мой Восток» (2009)  - Илья Лагутенко
«Морская икра шаморы»
«Владивосток-3000» (2011)  - Илья Лагутенко, Василий Авченко


== Ծանուցումներ ==